  Майя Бывальцева 2-тӥ шуркынмонэ Удмуртиын куд-ог интыосын дырын-дырын кот лымы но зор усёз. Со сярысь ивортэ Россиысь МЧС-лэн элькунъя валтӥсь управлениезлэн пресс-службаез. Удысэт (ведомство) ивортэмъя, туннэ пильмаськылоз, тӧл шундыпуксён палась секундскын 7-12 метре пельтоз. Нуназе элькунъя -2…+3 градус возиськоз. Омыр зӥбет луло узвесь юбоя 760 миллиметр, омырлэн мускытлыкез – 91 процент. Тодэ вайытом, Гидрометцентр ивортэмъя, арня пумозь куазь таӵегес ик возиськоз.  Тегъёс: МЧС Удмуртия куазь  